**Nr. 6404/ 11.04.2022**

**Comunicat de presă**

La nivelul Inspectoratului Teritorial de Muncă Mureș, în cursul lunii martie 2022, au fost efectuate 64 de acțiuni de control în domeniul **relațiilor de muncă**.

Aspectele vizate de către inspectorii de muncă au fost respectarea legislației muncii în vigoare, respectiv identificarea muncii nedeclarate și fără forme legale, respectarea repausului săptămânal, respectarea prevederilor legale privind munca de noapte și sărbători legale, transmiterea registrului cu toate elementele din contractul individual de muncă în format electronic, în termenul legal. Cu ocazia acestor verificări au fost identificate 2 persoane care prestau activitate fără a avea încheiat contract individual de muncă, anterior începerii activității și 3 persoane care prestau munca nedeclarată. S-au aplicat sancțiuni contravenționale pentru 43 agenți economici, din care 2 agenți economici au fost sancționați pentru muncă nedeclarată. Cu ocazia acestor verificări inspectorii de muncă au aplicat 59 de sancţiuni contravenţionale, din care 27 avertismente şi 32 amenzi în cuantum de 168.300 lei și s-au dispus 185 de măsuri obligatorii, pentru deficienţele constatate.

La nivelul Inspectoratului Teritorial de Muncă Mureș, în cursul lunii martie 2022, au fost efectuate un număr de 51 acțiuni de control în domeniul **securității și sănătății în muncă.**

Aspectele vizate de către inspectorii de muncă au fost respectarea legislației securității și sănătății în muncă. Cu ocazia acestor verificări inspectorii de muncă din cadrul Compartimentului Control Securitate şi Sănătate în Muncă au aplicat 24 sancţiuni contravenționale, dintre care 16 amenzi în valoare de 128.000 lei și 8 avertismente.

Principalele deficienţe constatate au fost: comunicare eveniment întârziată, lipsă control medical, lipsă instruire, lipsă semnalizare, lipsă document privind protecția la explozie, lipsă certificat examinare în situ.

În cursul lunii martie au fost comunicate 20 evenimente în care au fost implicați lucrători, dintre care 2 evenimente s-au soldat cu deces.

Inspector șef

Eva Man

Inspectoratul Teritorial de Muncă Mureș

Adela DURAC